### Beslutning

Sagens behandling blev udsat i byrådets møde den 26. februar 2020.

Udmøntning af anlægsmidler til træer og etablering af børnevenlige elementer.

### Resumé

I budgetforlig for 2018 blev der afsat 8 mio. kr. til en grønnere og mere børnevenlig by.

Der er udmøntet 2 mio. kr. af midlerne i 2019 til at udføre pilotprojekter med partnerskabstræer, begrønning og klimasikring af byrum, samt initiativer, der understøtter en børnevenlig by. Der resterer således 6 mio. kr. af rådighedsbeløbet til udmøntning.

Disse midler ønskes nu udmøntet under en samlet ramme, så træplantninger og andre børnevenlige initiativer kan planlægges og udføres løbende i synergi med andre projekter i Teknik og Miljø.

### Indstilling

Det indstilles:

At 1) der godkendes en anlægsbevilling til træplantninger og legemuligheder på 6,2 mio. kr. (løbende priser), som fordeles med 2 mio. kr. i 2020 og 4 mio. kr. i 2021 (begge i 2020-priser).

### Sagens forløb

13-02-2020 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 17-02-2020 Magistraten

Fremsendes til [adresse] med bemærkning, at Magistraten i mødet den 17. februar 2020 anbefaler, at byrådet tiltræder Magistratsafdelingen for Teknik og Miljøs indstilling af 4. februar 2020.

Tammy Kristoffersen deltog ikke i sagens behandling.

 26-02-2020 [adresse]
Sagens behandling blev udsat i byrådets møde den 26. februar 2020.
 11-03-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens foranstående indstilling af 17. februar 2020.

Sagerne 8 og 15 blev behandlet sammen.